Πανελλήνιο πρωτάθλημα στίβου ανδρών 1930

Το Πανελλήνιο πρωτάθλημα στίβου ανδρών 1930 διεξήχθη στη Θεσσαλονίκη, στο στάδιο του Γ.Σ. "Ηρακλής", στις 13 και 14 Σεπτεμβρίου και αποτέλεσε το κριτήριο συγκρότησης της εθνικής ομάδας στίβου για τους Α΄ Βαλκανικούς Αγώνες Στίβου που διεξήχθησαν στην Αθήνα, στο Παναθηναϊκό Στάδιο, στα τέλη Σεπτεμβρίου. Πολυνίκης σύλλογος αναδείχθηκε ο Εθνικός Γ.Σ. με 6 νίκες. Τη χρονιά αυτή διεξήχθη ξανά έπειτα από τρία χρόνια το πανελλήνιο πρωτάθλημα ανώμαλου δρόμου. 

 Τα πρωταθλήματα Βορείου και Νοτίου Ελλάδος 
Λόγω της μεγάλης συμμετοχής αθλητών και συλλόγων, διεξήχθησαν πρώτα δύο ξεχωριστά πρωταθλήματα Βορείου και Νοτίου Ελλάδος, στις 6-7 Σεπτεμβρίου, στη Θεσσαλονίκη και στην Αθήνα αντίστοιχα. Στο πανελλήνιο πρωτάθλημα προκρίθηκαν να μετάσχουν οι τρεις πρώτοι νικητές Βορρά και Νότου από κάθε αγώνισμα καθώς και οι τρεις πρώτοι από το Παγκύπριο πρωτάθλημα στίβου αντρών, οι οποίοι τελικά δεν προσήλθαν. Στα τοπικά πρωταθλήματα πολυνίκες σύλλογοι αναδείχθηκαν ο Εθνικός Γ.Σ. στο νότο και ο Ηρακλής Θεσσαλονίκης στο βορρά, ενώ πρωταθλητής Κύπρου ήταν ο Γ.Σ. Παγκύπρια Λευκωσίας.

Στο Βορρά οι αγώνες σημείωσαν μεγάλη επιτυχία σε όλους τους τομείς. Υπήρξε μεγάλη προσέλευση θεατών, οι οποίοι ξεπέρασαν τους 2.000 στο μικρό Στάδιο του Ηρακλή. Επίσης, μεγάλη υπήρξε και η συμμετοχή αθλητών και συλλόγων, αφού πήραν μέρος 100 αθλητές από 14 συλλόγους οκτώ πόλεων της Μακεδονίας, Θράκης και Θεσσαλίας. Τέλος, καταρρίφθηκε το πανελλήνιο ρεκόρ των 10.000μ από τον Αθ. Μπεκιάρη των Σερρών με 34.30.0 Στον πολυνίκη Ηρακλή απονεμήθηκε ειδικό κύπελλο που είχε αθλοθετήσει ο Δήμος Θεσσαλονίκης.

Στο Νότο οι αγώνες διεξήχθησαν στο Παναθηναϊκό Στάδιο με νικητή τον Εθνικό Αθηνών και συμμετοχή αθλητών από την πρωτεύουσα, τα νησιά, την Κρήτη, τη Στερεά Ελλάδα και την Πελοπόννησο. Παρά την μεγάλη συμμετοχή αθλητών, δεν υπήρξε μεγάλη προσέλευση θεατών. Επίσης, υπήρξαν οργανωτικά προβλήματα λόγω της πληθώρας αθλητών. Υπήρξαν πολλοί προκριματικοί με ενστάσεις, αποκλεισμούς κλπ. Π.χ. στα 100μ είχαν δηλώσει συμμετοχή 65 άτομα. Σημειώθηκε πανελλήνιο ρεκόρ στη σφαιροβολία από τον Ηλ. Βεργίνη του Πανελληνίου με 14,30. 

Στους τοπικούς αγώνες βορρά και νότου δεν διεξήχθησαν οι σκυταλοδρομίες. Επίσης, δεν έγινε καθόλου πρωτάθλημα μαραθωνίου δρόμου, διότι υπήρξε έντονος προβληματισμός αν άξιζε ο κόπος να διεξάγεται, δεδομένου πως δεν υπήρχαν αξιόλογοι Έλληνες μαραθωνοδρόμοι, ικανοί να τρέξουν την κλασική διαδρομή σε χρόνο κάτω από τρεις ώρες. Είχε προηγηθεί η αποτυχημένη διεξαγωγή του μαραθωνίου στη διεθνή αθλητική συνάντηση "Παναθήναια" τον Ιούνιο, που έγινε εν μέσω καύσωνα, με αποτέλεσμα να εγκαταλείψουν οι 13 από τους 16 δρομείς και να υπάρξουν εισηγήσεις ακόμα και για την κατάργηση του "εγκληματικού τούτου αγωνίσματος". Ο νικητής των Παναθηναίων Χρήστος Σάρρας και οι Ιωάννης Κράνης και Γεώργιος Τρικάλης δηλώθηκαν για τους βαλκανικούς, χωρίς να γίνει ο αγώνας στο πανελλήνιο πρωτάθλημα.

 Βαθμολογία Νοτίου Πρωταθλήματος 

ΘέσηΣύλλογοςΝίκες1 Εθνικός Γ.Σ. 62 Πανελλήνιος Γ.Σ.43 ΑΕΚ 2-2-04 Πανιώνιος Γ.Σ. 1-1-25 Παγχιακός Γ.Σ. 1-1-0. Παναχαϊκή 1-1-07 Ολυμπιακός Σ.Φ.Π. 1-0-18 Γ.Σ. Αμαρουσίου 1-0-09 Παναθηναϊκός Α.Ο. 0-2-110Πανσαμιακός  0-1-1. Αχιλλεύς Αθηνών   0-1-112Άρης Μυτιλήνης  0-1-0

 Βαθμολογία Βορείου Πρωταθλήματος 

ΘέσηΣύλλογοςΒαθμοί1 Ηρακλής Θεσσαλονίκης 282Φίλιπποι Καβάλας 173Ερμής Αλεξανδρούπολης144Άρης Θεσσαλονίκης95ΓΣ Βόλου76Ορφεύς Σερρών5.Γ.Σ. Τρικάλων58ΠΑΟΚ4.Ορφέας Ξάνθης410Δόξα Δράμας2.ΠΑΟΚ Βόλου212ΒΑΟ0.Όμιλος Τ.Τ.Τ. Θεσσαλονίκης0. Ολυμπιακός Θεσσαλονίκης0

 Το Πανελλήνιο πρωτάθλημα 
Στο πανελλήνιο πρωτάθλημα, που έγινε στις 13-14 Σεπτεμβρίου στη Θεσσαλονίκη, δικαιούνταν να μετάσχουν μόνο οι τρεις πρώτοι κάθε αγωνίσματος των πρωταθλημάτων Νότου, Βορρά και Κύπρου (που δεν προσήλθαν) που είχαν προηγηθεί. Ο ΣΕΓΑΣ απαγόρευσε την αντικατάστασή τους από άλλους καθώς και τη συμμετοχή αθλητών που δεν μετείχαν στο αντίστοιχο αγώνισμα στα τοπικά πρωταθλήματα για οποιοδήποτε λόγο. Τους επιτράπηκε όμως να μετάσχουν εκτός βαθμολογίας ώστε να διεκδικήσουν θέση στην εθνική ομάδα για τους Βαλκανικούς Αγώνες. Η διοργάνωση, που διεξήχθη μόλις μία εβδομάδα μετά το πρωτάθλημα Βορείου Ελλάδος στο ίδιο στάδιο του Ηρακλή, δεν υπήρξε πετυχημένη από πλευράς προσέλευσης θεατών. Εντούτοις υπήρξε έντονος συναγωνισμός σε κάποια αγωνίσματα, σημειώθηκαν καλές επιδόσεις και καταρρίφθηκαν δύο πανελλήνια ρεκόρ στη σφαίρα και στο άλμα επί κοντώ. Δεν διεξήχθησαν οι σκυταλοδρομίες, η λιθοβολία, ο μαραθώνιος και το πένταθλο. 

Στους αγώνες της Θεσσαλονίκης πρώτος στη βαθμολογία αναδείχθηκε ο Πανελλήνιος Γ.Σ. με 19β (σύστημα 3-2-1 για τους τρεις πρώτους), στον οποίο απονεμήθηκε ειδικό έπαθλο που είχε αθλοθετήσει ο Δήμος Θεσσαλόνίκης. Όμως, μετά τους βαλκανικούς αγώνες ο ΣΕΓΑΣ προκήρυξε πρωτάθλημα σκυταλοδρομιών, στο Παναθηναϊκό Στάδιο, στο οποίο, αν και προσκλήθηκαν, δεν μετείχαν σύλλογοι εκτός Αθηνών για οικονομικούς λόγους. Μάλιστα από τη Θεσσαλονίκη υπήρξαν επικριτικά σχόλια για τη διοργάνωση. "Ο ΣΕΓΑΣ αντί να κάνει αυτό μπορούσε να κάνει κάτι άλλο: να προκηρύξει πρωτάθλημα σκυταλοδρομιών εις όλας τας πόλεις... Διότι υπό τοιαύτας συνθήκας τα σωματεία μας δεν είναι καθόλου διατεθειμένα να υποβάλλονται εις έξοδα πολυτελών αποστολών..., "Μακεδονία", 17/11/1930. Στις δύο από τις τέσσερις σκυταλοδρομίες: 4x100, 4x200, 4x400 και Ολυμπιακή 1500μ (800x400x200x100), επικράτησε ο Εθνικός Γ.Σ. και κατέκτησε τον τίτλο ως πολυνίκης. Ήταν η τελευταία φορά που εφαρμόστηκε το σύστημα των πρώτων νικών για την ανάδειξη του πρωταθλητή. Από την επόμενη σεζόν εφαρμόστηκε και επίσημα σύστημα βαθμολογίας.

 Οι νικητές 

 Αγωνίσματα  Νικητής Σωματείο  Επίδοση  100μ1. Nίκος Βαμβακάς 2. Άγγελος Λάμπρου  3. Χρήστος Μάντικας Εθνικός Γ.Σ.Εθνικός Γ.Σ.Παγχιακός Γ.Σ. 11.311.411.8 200μ 1.  Ρένος Φραγκούδης2. Nίκος Βαμβακάς     3. Άγγελος Λάμπρου  Παναθηναϊκός Α.Ο. Εθνικός Γ.Σ.   Εθνικός Γ.Σ.      23.223.323.8  400μΒασίλειος Σταυρινός1. Χ. Ζωγραφάκης   2. Ι. Κορρές  3. Νικολαΐδης   ΑΕΚ  Εθνικός Γ.Σ.   ΑΕΚΕρμής Αλεξανδρούπολης  52.8 (εκτός β.) 52.953.8;  800μ 1. Βασίλειος Σταυρινός 2. Χ. Ζωγραφάκης  3. Νικολαΐδης    ΑΕΚ Εθνικός Γ.Σ. Ερμής Αλεξανδρούπολης   2.07.42.08.02.08.7   1500μ 1. Γρηγόρης Γεωργακόπουλος 2. Ι. Μωρισσαίος 3. Νικολαΐδης   ΑΕΚ  ΑΕΚ Ερμής Αλεξανδρούπολης  4.23.2 4.25.4 4.29.3 5.000μ   1. Αθανάσιος Μπεκιάρης2. Χρύσανθος Τσουκαλάς    3. Ιωάννης Νάνος Ορφεύς Σερρών Παναθηναϊκός Α.Ο.Ηρακλής Θεσσαλονίκης        16.08.5 16.36.2 ; 10.000μ    1. Αθανάσιος Μπεκιάρης 2. Ιωάννης Νάνος 3. Φώτης Αδαμίδης   Ορφεύς Σερρών Ηρακλής Θεσσαλονίκης ΠΑΟΚ Βόλου  34.20.0 34.53.0 30μ μετά τον 2ο 110μ εμπ.Δεύτερος τερμάτισε ο Χατζηγρηγορίου των Φιλίππων Καβάλας με 16.9 αλλά αποκλείστηκε επειδή κατέρριψε τρία εμπόδια. 1. Χρήστος Μάντικας  2. Σ. Σαλίγκαρος   Παγχιακός Γ.Σ. Πανιώνιος16.0; 400μ εμπ.   1. Τάκης Χατζηγρηγορίου   2. Γκέκας 3. Γ. Οικονόμου   Φίλιπποι Καβάλας  Φίλιπποι Καβάλας Πανελλήνιος Γ.Σ. 62.1 63.463.5 Μήκος 1. Αθανάσιος Μπούρλος 2. Στεργίου 3. Ε. Κοκκίνης Πανελλήνιος Γ.Σ.Ηρακλής Θεσσαλονίκης  Πανιώνιος6,7856,60 6,535 Ύψος   Νικόλαος Παπανικολάου  1. Χ. Πατεράκης   2. Κ. Μαντέλλος  3. Παρασκευόπουλος Εθνικός Γ.Σ. Πανελλήνιος Γ.Σ.Γ.Σ. Αμαρουσίου    Ηρακλής Θεσσαλονίκης1,80 (εκτός β.) 1,75 1,701,60 Τριπλούν  Νικόλαος Παπανικολάου  1. Κ. Καστρινάκης 2. Τ. Σπυριδάκης 3. Αλέξανδρος Γαλλόπουλος  Εθνικός Γ.Σ.  Εθνικός Γ.Σ. Πανελλήνιος Γ.Σ. Ηρακλής Θεσσαλονίκης  13,98 (εκτός β.) 13,60 13,46  13,40 Επί κοντώΑργύρης Καραγιάννης 1. Σπήλιος Ανδρεόπουλος   2. Γιαννακάκης  Παναθηναϊκός Α.Ο.  Πανελλήνιος Γ.Σ.   Πανελλήνιος Γ.Σ.3,74 (ν.π.ρ.) (εκτός β.)3,40  3,25   Σφαιροβολία  1. Ηλίας Βεργίνης  2. Ε. Δαλιάνης3. Χρ. Νούκας Πανελλήνιος Γ.Σ. Πανσαμιακός  Άρης Θεσσαλονίκης14,375 (ν.π.ρ.) 12,3211,47 Δισκοβολία    1. Ε. Δαλιάνης 2. Κ. Καραβασίλης 3. Γ. Μολυβδόπουλος Πανσαμιακός Πανελλήνιος Γ.Σ.Ολυμπιακός Σ.Φ.Π. 37,6837,3736,53 Ελληνική δισκοβολία    1. Γ. Μολυβδόπουλος 2. Χρ. Νούκας 3. Ε. Δαλιάνης  Ολυμπιακός Σ.Φ.Π.   Άρης Θεσσαλονίκης Πανσαμιακός 33,12  31,60531,515 Ακοντισμός      1. Ευστάθιος Ζηργάνος  2. Ναπολέων Παπαγεωργίου    3. Σκάλκος Γ.Σ. Βόλου Ηρακλής Θεσσαλονίκης  Αχιλλεύς Αθηνών50,27548,23547,02

 Βαθμολογία αγώνων Θεσσαλονίκης 

ΘέσηΣύλλογοςΒαθμοί*Νίκες* 1η-2η-3η 1 Πανελλήνιος Γ.Σ.** 19 4-3-12 Εθνικός Γ.Σ.***16 3-3-13 ΑΕΚ 10 2-2-04 Ηρακλής Θεσσαλονίκης 10 0-3-45Ορφεύς Σερρών62-0-0 6Πανσαμιακός  6 1-1-17Φίλιπποι Καβάλας 5 1-1-0. Παναθηναϊκός Α.Ο. 5 1-1-09 Ολυμπιακός Σ.Φ.Π. 4 1-0-1. Παγχιακός Γ.Σ. 4 1-0-111ΓΣ Βόλου3 1-0-012 Πανιώνιος Γ.Σ.3 0-1-1.Άρης Θεσσαλονίκης3 0-1-114Ερμής Αλεξανδρούπολης3 0-0-315 Γ.Σ. Αμαρουσίου 2 0-1-016 Αχιλλεύς Αθηνών   1 0-0-1.ΠΑΟΚ Βόλου1 0-0-1

Σημειώσεις:    
*Βαθμολογήθηκαν με 3-2-1 οι τρεις πρώτοι αλλά δεν μέτρησαν όλες οι νίκες, διότι μετείχαν και αθλητές εκτός συναγωνισμού, οι οποίοι δεν είχαν προκριθεί από το πρωτάθλημα του Νότου αλλά πήραν μέρος για να εξασφαλίσουν θέση στην εθνική ομάδα για τους Βαλκανικούς Αγώνες. Η βαθμολογία αυτή δεν ήταν η τελική, διότι ακολούθησε το πρωτάθλημα σκυταλοδρομιών που έγινε το Νοέμβριο.    
** Στον πολυνίκη των αγώνων της Θεσσαλονίκης Πανελλήνιο Γ.Σ. απονεμήθηκε έπαθλο αθλοθετηθέν από το Δήμο Θεσσαλονίκης, ανεξάρτητα αν αργότερα δεν αναδείχθηκε πρωταθλητής Ελλάδος.     
*** Ο Εθνικός Γ.Σ. αναδείχθηκε πρωταθλητής Ελλάδος 1930 με τις νίκες που πήρε στο πρωτάθλημα σκυταλοδρομιών το Νοέμβριο. Σε μεταγενέστερες λίστες πρωταθλητών αναφέρεται πρώτος με 6 νίκες.

Πανελλήνιο πρωτάθλημα στίβου ανδρώνΠρωταθλητής Ελλάδος 1930 200px     Εθνικός Γ.Σ.

 Πηγές 
 "Η ιστορία των Πανελληνίων Αγώνων", Αθλητική Ηχώ, 16/6/1949.
 "Η ιστορία των Πανελληνίων Αγώνων", Αθλητική Ηχώ, 18/6/1949.
 "Η ιστορία των Πανελληνίων Αγώνων", Αθλητική Ηχώ, 20/6/1949.
 "Η ιστορία των Πανελληνίων Αγώνων", Αθλητική Ηχώ, 23/6/1949.
 "Μακεδονία", 7/9/1930.
 "Μακεδονία", 8/9/1930.
 "Μακεδονία", 12/9/1930.
 "Μακεδονία", 13/9/1930.
 "Μακεδονία", 14/9/1930.
 "Μακεδονία", 15/9/1930.
 "Εμπρός", 8/9/1930.
 "Εμπρός", 9/9/1930.
 Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 172-173 & 190-191.

 Παραπομπές 

Ανδρων
Κατηγορία:Στίβος το 1930
Κατηγορία:Διοργανώσεις στίβου στη Θεσσαλονίκη